"**Sweet Child o' Mine**" הוא שיר של להקת הרוק האמריקאית Guns N' Roses, שנכלל באלבום האולפן הראשון שלהם, Appetite for Destruction אשר יצא לשווקים ב-1987. בארצות הברית השיר יצא לאור ביוני 1988 כסינגל הראשון של האלבום, הגיע למקום הראשון במצעד *Billboard* Hot 100 האמריקאי והפך לסינגל היחיד של הלהקה בארצות הברית. בבריטניה, השיר שוחרר באוגוסט 1988, והגיע למקום ה-24 במצעד הסינגלים הבריטי באותו חודש. בהוצאה מחודשת, במאי 1989, הוא הגיע למקום השישי במצעד.

במהלך ג'אם סשן בבית הלהקה בסאנסט סטריפ, המתופף סטיבן אדלר וסלאש התחממו וסלאש החל לנגן מנגינה "קרקסית". גיטריסט הקצב איזי סטרדלין ביקש מסלאש לחזור על המנגינה. סטרדלין כתב כמה אקורדים, דאף מק'קאגן יצר ליין באס, ואדלר תכנן קצב. באוטוביוגרפיה שלו, סלאש כתב: "תוך שעה תרגיל הגיטרה שלי הפך למשהו אחר לגמרי". הסולן אקסל רוז שמע את המוזיקאים בקומה העליונה בחדרו וקיבל השראה לכתוב מילים, שאותן השלים עד למחרת אחר הצהריים. את המילים הוא ביסס על חברתו ארין אוורלי, והכריז שלהקת לינרד סקינירד היוותה השראה לשיר. בסשן ההלחנה הבא בברבנק, הלהקה הוסיפה גשר (קטע מעבר) וסולו גיטרה.

כשהלהקה הקליטה דמואים עם המפיק ספנסר פרופר, הוא הציע להוסיף פירוט בסוף השיר. המוזיקאים הסכימו, אבל לא היו בטוחים מה לעשות. כשהאזין להדגמה בלופ, התחיל רוז לומר לעצמו, "לאן נלך? לאן נלך עכשיו?" פרופ הציע לו לשיר את זה, וכך זה נכנס לשיר הסופי.

השיר יצא לאור ב-21 ביוני 1988 בפורמט ויניל וסינגל קסטה בגודל 7 אינץ'. גרסת האלבום של השיר נכללה במהדורת הסינגל בארצות הברית, בעוד שהסינגל הבריטי היה גרסת "עריכה/רמיקס". פורמט הוויניל 12 אינץ' הכיל גם את גרסת ה-LP הארוכה יותר. ה-B-side לסינגל הוא רצועה של גרסה חיה של "It's So Easy".

הווידאו קליפ
------------

לשיר נוצר קליפ מוזיקלי ב-1987. הקליפ מתאר את הלהקה מתאמנת באולם הנשפים של מנדיולה בהנטינגטון פארק, קליפורניה, מוקפת באנשי צוות. כל החברות של חברי הלהקה באותה תקופה הוצגו בקליפ: חברתה של רוז ארין אוורלי, בתו של דון אוורלי מהאחים אוורלי; חברתו של מקאגן, מנדי בריקס, מלהקת הרוק הכל-נשית The Lame Flames; חברתו של סטרדלין אנג'לה ניקולטי; חברתו של אדלר שריל סווידרסקי; וחברתו של סלאש סאלי מקלוהן. גם הכלב של סטרדלין הוצג. הסרטון הצליח ב־MTV, ועזר לשיר להגיע להצלחה במיינסטרים.

בראיון בתוכנית הרדיו של אדי טראנק בניו יורק במאי 2006, רוז הצהיר שהקונספט המקורי שלו לסרטון התמקד בנושא של סחר בסמים. לדברי רוז, הסרטון היה אמור לתאר אישה אסייתית נושאת תינוק לארץ זרה, רק כדי לגלות בסופו שהילד מת ומלא בהרואין. קונספט זה נדחה על ידי גפן רקורדס.

גרסת הרדיו של השיר
------------------

כדי להפוך את "Sweet Child o' Mine" לסחיר יותר לתחנות MTV ותחנות רדיו שונות, נוצרה גם גרסה מקוצרת של השיר אשר אורכה שונה לארבע דקות ו-58 שניות מחמש דקות וחמישים ושש שניות בה חלק גדול מקטע סולו הגיטרה של סלאש הוסר. יצירת הגרסה המקוצרת עוררה את זעמה של הלהקה, כולל רוז, אשר התייחס לכך בראיון לרולינג סטון ב-1989 כאשר ציין "אני שונא את העריכה של 'Sweet Child O' Mine'. תחנות רדיו אמרו, 'טוב, השירה שלך לא חתוכה'. החלק האהוב עליי בשיר הוא הסולו האיטי של סלאש; זה החלק הכי משמעותי בשבילי. אין סיבה שהוא יוסר אלא כדי ליצור יותר מקום לפרסומות, כדי שבעלי תחנות הרדיו יוכלו לקבל יותר דולרים לפרסום. כאתה נוצרת גרסה קצוצה של 'Paradise City' או רק חצי מהשיר 'Sweet Child' וגרסה מקוצצת של 'Paience', אתה מתבאס".

קבלה
----

"Sweet Child o' Mine" ממוקם במקום ה-37 ברשימת "100 סולו הגיטרה הגדולים ביותר" של *Guitar World*. בנוסף, הוא הגיע למקום השלישי ב-500 השירים הגדולים של המגזין "בלנדר". במקום ה-198 ב-500 השירים הגדולים של כל הזמנים של "רולינג" סטון ב-2015 ובמקום ה-88 ברשימת 2021.

השיר מכר 2,609,000 עותקים דיגיטליים בארצות הברית נכון למרץ 2012. בשנת 2017, Paste דירג את השיר במקום ה-10 ברשימת 15 שירי Guns N' Roses הגדולים ביותר, ובשנת 2020, *Kerrang* דירג את השיר במקום השמיני ברשימת 20 שירי Guns N' Roses הגדולים ביותר.

הגיטריסט סלאש אמר ב-1990, "[השיר] הפך ללהיט ענק ועכשיו הוא עושה לי בחילה. כלומר, אני אוהב את זה, אבל אני שונא את מה שהוא מייצג".

שימושים במדיה
-------------

רצועה זו שימשה בסרטים רבים, כדוגמת הסרט תור: אהבה ורעם משנת 2022. סרטים נוספים כוללים:

* "חלומות רעים" (1988)
* "המתאבק" (2008)
* "אחים חורגים" (2008)
* "קפטן פנטסטיק" (2016)
* "קייטי ואורבי"
* השיר שימש להקרנת בכורה של טיזר לטריילר של תור: אהבה ורעם, שיצא ב-18 באפריל 2022, ובסרט עצמו, כולל כתוביות הסיום. נכון לשנת 2023, לקליפ המוזיקה יש למעלה מ-1.5 מיליארד צפיות ב-YouTube.

סלאש ביצע את סולו הגיטרה שלו כגיטריסט באודישן ללהקה בפרסומת של Capital One שבה הנושא הוא "ההחלטה הקלה ביותר בהיסטוריה של ההחלטות".

חברי הלהקה המבצעים את השיר
--------------------------

* אקסל רוז – שירה
* סלאש - גיטרה מובילה וקצב
* איזי סטרדלין - גיטרה קצב, קולות רקע
* דאף "רוז" מקאגן – בס, קולות רקע
* סטיבן אדלר - תופים

קישורים חיצוניים
----------------

* מידע על הסינגל "Sweet Child o' Mine" באתר מיוזיק בריינז
* סרטון השיר "Sweet Child o' Mine" באתר יוטיוב

הערות שוליים
------------

1. 1 2  "The Story Behind The Song – Guns N' Roses 'Sweet Child O' Mine'". Here Today... Gone To Hell!. ארכיון מ-15 במאי 2013. נבדק ב-18 באוקטובר 2013. `{{cite web}}`:  (עזרה)
2. ↑  Slash; Bozza, Anthony (2007). *Slash*. Harper Entertainment. pp. 154–5. ISBN 978-0-00-725775-1.
3. ↑  RS500
4. ↑  "Week Ending March 18, 2012. Songs: Your '80s Party Mix-Tape". Yahoo! Music. 21 במרץ 2012. ארכיון מ-12 בספטמבר 2014. נבדק ב-29 במרץ 2012. `{{cite web}}`:  (עזרה)
5. ↑  Rolli, Bryan (27 בספטמבר 2017). "The 15 Best Guns N' Roses Songs". *Paste*. ארכיון מ-27 באפריל 2022. נבדק ב-27 באפריל 2022. `{{cite web}}`:  (עזרה)
6. ↑  Law, Sam (8 באוקטובר 2020). "The 20 greatest Guns N' Roses songs – ranked". *Kerrang*. ארכיון מ-27 באפריל 2022. נבדק ב-27 באפריל 2022. `{{cite web}}`:  (עזרה)
7. ↑  Chappell, Caitlin (2022-06-28). "Thor: Love and Thunder Is a Love Letter to '80s Rock". *CBR* (באנגלית אמריקאית). ארכיון מ-2 ביולי 2022. נבדק ב-2022-08-08. `{{cite web}}`:  (עזרה)
8. ↑  "Guns N' Roses' "Sweet Child O' Mine" Soundtracks The First Teaser For 'Thor: Love And Thunder'". *Theprp.com* (באנגלית אמריקאית). 2022-04-18. ארכיון מ-30 ביוני 2022. נבדק ב-2022-08-08. `{{cite web}}`:  (עזרה)
9. 1 2  "The 10 Best Uses Of Guns N' Roses Songs In Movies". *ScreenRant* (באנגלית אמריקאית). 2021-02-04. ארכיון מ-26 ביולי 2022. נבדק ב-2022-08-08. `{{cite web}}`:  (עזרה)
10. ↑  Rolli, Bryan (18 באפריל 2022). "GNR's 'Sweet Child O' Mine' Fuels 'Thor: Love and Thunder' Teaser". *Ultimate Classic Rock* (באנגלית). ארכיון מ-18 באפריל 2022. נבדק ב-2022-04-18. `{{cite web}}`:  (עזרה)
11. ↑  *Guns N' Roses - Sweet Child O' Mine (Official Music Video)* (באנגלית), נבדק ב-2023-11-07
12. ↑  "Watch Slash shred 'Sweet Child o' Mine' in new Capital One commercial". *WXHC*. 2022-07-26. ארכיון מ-16 בנובמבר 2022. נבדק ב-2022-08-30 – via ABC News. `{{cite news}}`:  (עזרה)

|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz release group: 93bffb21-6883-3ca4-9113-7aefa0623326

 |